Dis ek – Positief
Positief	Uncategorized	 Augustus 20, 2019 1 Minute
Die spreekwoordelike olifant is in die kamer sirkus. Wie ry dan op sy rug? So graag soos dit ek wou wees (want olifante is mos my gunsteling dier), is dit nie.
Una het nog so heerlik haar pragtige grillerige weelderige beenhare oor Lorenzo gegooi, sodat hy heeltemal bedek kon wees en terwyl Nar Toorts almal heerlik vermaak het, het niemand gesien dat Lorenzo verdwyn nie.
Wie sal in sy plek uit die beenhare klim? Ja julle het reg geraai… die bebaarde dame, dit is ek.
Dit is ek, nes ek is, het ek myself aanvaar, baard en al. Vir jare lank het ek dit probeer uitpluk, waks, skeer en wegsteek, maar nie meer nie. My baard is wat my uniek maak en almal kan dit sien. Net soos Una se beenhare en Toorts se lompheid, ons is wie ons is.
Hierdie skrywe is deel van ons Towerin-storie, en indien iemand wil loer waaroor dit gaan, kliek op die volgende skakel. https://fresh.inlinkz.com/p/556868f82eae403d9143258e74ee97b1
Gepubliseer Augustus 20, 2019
Previous Post Dis amptelik
Next Post Wat as……
24 thoughts on “Dis ek”
Augustus 20, 2019 om 3:51 nm
Jajaaa, ons is wie ons is. O jy vervang toe vir Lorenzo. Nou waarheen het hy intussen vrdwyn?
Augustus 21, 2019 om 7:50 vm
Hoe is almal meer bekommerd oor Lorenzo as oor my welige baard?
Augustus 21, 2019 om 8:06 vm
Ons is mos kief vir jou soos jy is, baard oftenie.
Augustus 20, 2019 om 3:53 nm
Olifante is ook my gunstelingdier. My man sê ek moet die see een keer per maand sien en olifante elke bietjie meer as ‘n jaar, anders raak ek onuithoudbaar. 😁
Augustus 21, 2019 om 7:49 vm
Dis ek ook, definitief
Augustus 20, 2019 om 4:10 nm
Wow dis ook my gunsteling dier!!! Jy is reg, ons moet ons self wees en ons self lief hê. Jy sing baie mooi….
LOL, net in Rebusfontein kan ek sing
Augustus 20, 2019 om 4:25 nm
Nou toe nou…
Augustus 20, 2019 om 4:58 nm
Dis pragtige lirieke. As ons maar almal kan regkry om daarvolgens te leef. So, jy spring to onder die beenhare uit – en waar is Lorenzo?
Augustus 21, 2019 om 7:47 vm
Dalk het Lorenzo ook ‘n talent of 2? Kulkunstenaar?
Augustus 21, 2019 om 8:00 vm
Moet wees. Wonder jy nie ook oor hierdie denkbeeldige Italianer wat so verwoesting saai onder die vrouens nie? Hy moet iets besonders wees.
Augustus 20, 2019 om 6:13 nm
Ek stotter skoon van stilweg giggel, Positief…
Augustus 21, 2019 om 12:12 vm
O my jitte! Jy is snaaks! Baard nogal! Dit gaan kommentaar uitlok!
Augustus 21, 2019 om 1:49 vm
Liewe land, verstommend! Jy, die baardvrou? Sou nou nie kon raai nie.
Augustus 21, 2019 om 7:17 vm
En so the plot thickens!!! Regtig Positief? Is dit hoekom jy so stil was?? Whoopee…die beroemdheid raak erger!
Augustus 21, 2019 om 7:43 vm
Ek het hard probeer om weg te kruip, ‘n baard pas mos nie by ‘n vrou nie. Maar nou moet julle my maar vat soos ek is
Augustus 21, 2019 om 7:25 vm
JY is die baardvrou!!! The plot most definitely thickens… waar is Lorenzo?
Augustus 21, 2019 om 7:44 vm
Is dit Kameel of Camilla wat vra?
Augustus 21, 2019 om 7:57 vm
Kameel…. definitief Kameel. As Camilla vra bly jy doodstil.
Augustus 21, 2019 om 7:41 vm
Hehe, jy het my nog nie gesien nie! Lyk my oom Barnum het baie talent wat hy nog onder die Towerinne gaan ontdek.😉😂
Augustus 21, 2019 om 7:45 vm
Ons is mos talentvolle mense, nog meer in Rebusfontein
Augustus 22, 2019 om 8:06 vm
Ek lê nou gisteraand en probeer aan die slaap raak. Hier kom die prentjie wat jy hier vertel het by my op en dis skreeusnaaks. Die hunk van ‘n Lorenzo wat onder Una se beenhare veŕdwyn en die volgende oomblik kom die baardvrou daar uit gestap 😂😂😂
Augustus 23, 2019 om 10:15 vm
Ek dink ‘n paar dames se hart het amper gaan staan
Augustus 23, 2019 om 7:57 vm
Mensig nou vertel jy hier n ding. Baardman ken ek van maar Baardvrou is iets nuuts. Jy lyk nogal heel aanloklik. Daars n paar manne wat hul klere agter jou sal aangooi om jou baard te kan hê. Haha, nou lag ek eers weer, goed uitgedink.